Кніга сп. Талстова падкупляе ўжо тым, што дзея разварочваецца па-за межамі Беларусі — ў Індыі. Няхуткі аповед спярша знаёміць нас з адным з галоўных герояў, Ласэ — валацугам, які спальвае сваё жыццё, ужываючы ў вялікіх дозах алкаголь і наркотыкі ў экзатычных для беларуса дэкарацыях. Ад старонкі да старонкі тэмп нарацыі не тое што нарастае, але чытач усё глыбей і глыбей пазнае ў героях, якіх более, сябе-ўніверсальнага, і праз гэта падзеі пачынаюць кранаць яго мацней.